CELEX: 32010R0428
Language: et
Date: 2010-05-20 00:00:00
Title: Komisjoni määrus (EL) nr 428/2010, 20. mai 2010 , millega rakendatakse Euroopa Parlamendi ja nõukogu direktiivi 2009/16/EÜ artiklit 14 seoses laevade laiendatud kontrollidega  (EMPs kohaldatav tekst)

21.5.2010   
            
            
               ET
            
            
               Euroopa Liidu Teataja
            
            
               L 125/2
            
         KOMISJONI MÄÄRUS (EL) nr 428/2010,
   20. mai 2010,
   millega rakendatakse Euroopa Parlamendi ja nõukogu direktiivi 2009/16/EÜ artiklit 14 seoses laevade laiendatud kontrollidega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 23. aprilli 2009. aasta direktiivi 2009/16/EÜ, mis käsitleb sadamariigi kontrolli, (1) eriti selle artikli 14 lõiget 4,
   ning arvestades järgmist:
   
               (1)
            
            
               Laevade laiendatud kontrolli teostamisel peaks sadamariigi kontrolliametnik juhinduma loetelust, milles on esitatud kontrollimist vajavad konkreetsed elemendid, mis sõltuvad nende praktilisest kontrollitavusest või inimeste, laeva või sadama turvalisusega seotud piirangutest.
            
         
               (2)
            
            
               Laiendatud kontrolli käigus kontrollitavate konkreetsete elementide kindlaksmääramisel direktiivi 2009/16/EÜ VII lisas loetletud ohuvaldkondade puhul näib olevat vajalik tugineda sadamariigi kontrolli käsitleva vastastikuse mõistmise Pariisi memorandumi kohaldamisel saadud kogemustele.
            
         
               (3)
            
            
               Sadamariigi kontrolliametnikud peaksid määrama oma ametialasest kogemusest lähtuvalt, millist konkreetset elementi ja millises ulatuses on vaja kontrollida.
            
         
               (4)
            
            
               Käesoleva määrusega ettenähtud meetmed on kooskõlas laevade põhjustatud merereostuse vältimise ja meresõiduohutuse komitee (COSS) arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Laiendatud kontrolli käigus kontrollitavate konkreetsete punktide loetelu
   Direktiivi 2009/16/EÜ artiklis 14 osutatud laiendatud kontroll hõlmab vähemalt käesoleva määruse lisas loetletud konkreetsete elementide kontrollimist, kui see on vajalik.
   Kui konkreetse laevatüübi puhul ei ole nimetatud konkreetseid direktiivis 2009/16/EÜ määratletud valdkondi, otsustab inspektor oma ametialasest kogemusest lähtuvalt, milliseid elemente tuleb kontrollida ja millises ulatuses, et teha kindlaks üldseisukord kõnealustes valdkondades.
   Artikkel 2
   Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2011.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. mai 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 131, 28.5.2009, lk 57.
   
      LISA
      
         LAIENDATUD KONTROLLI KÄIGUS KONTROLLITAVAD KONKREETSED ELEMENDID
      
      (nagu on osutatud direktiivi 2009/16/EÜ artikli 14 lõikes 4)
      A.   Kõik laevatüübid
      
      a)   Ehituslik seisukord
      
      
                  —
               
               
                  kere ja teki seisukord.
               
            b)   Vee- ja ilmastikukindlus
      
      
                  —
               
               
                  vee- ja ilmastikukindlad uksed,
               
            
                  —
               
               
                  ventilaatorid, õhutorud ja šahtid,
               
            
                  —
               
               
                  luugid.
               
            c)   Avariisüsteemid
      
      
                  —
               
               
                  voolukatkestuse ja avariigeneraatori käivitumise simulatsioon,
               
            
                  —
               
               
                  avariivalgustus,
               
            
                  —
               
               
                  pilsipumbaseadmete testimine,
               
            
                  —
               
               
                  sulgemisseadmete ja veekindlate uste testimine,
               
            
                  —
               
               
                  rooliseadme, sh avariirooliseadme testimine.
               
            d)   Raadioside
      
      
                  —
               
               
                  varutoiteallika testimine,
               
            
                  —
               
               
                  peamiste raadioseadmete, sh mereohutusteabe saamiseks kasutatavate vahendite testimine,
               
            
                  —
               
               
                  ülemaailmse merehäda- ja -ohutussüsteemi (GMDSS) kantavate VHF-seadmete testimine.
               
            e)   Tuleohutus
      
      
                  —
               
               
                  tuletõrjeõppused, sh tuletõrjuja kaitseriietuse, kaitsevarustuse ja -seadmete kasutamise oskuse demonstreerimine,
               
            
                  —
               
               
                  avariituletõrjepumba (kahe voolikuga) testimine,
               
            
                  —
               
               
                  ventilaatorite kaugjuhtimise teel hädaseiskamise testimine ja vastavate tulekaitsesiibrite sulgemise testimine,
               
            
                  —
               
               
                  kütusepumpade kaugjuhtimise teel hädaseiskamise testimine,
               
            
                  —
               
               
                  kiirsulgeklappide kaugjuhtimise teel sulgemise testimine,
               
            
                  —
               
               
                  tulekindlad uksed,
               
            
                  —
               
               
                  statsionaarsed tulekustutussüsteemid ja vastavad häireseadmed.
               
            f)   Häireseadmed
      
      
                  —
               
               
                  tulehäiresüsteemi testimine.
               
            g)   Elu- ja töötingimused
      
      
                  —
               
               
                  haalamisseadmete, sh tekimehhanismi aluste seisukord.
               
            h)   Päästevahendid
      
      
                  —
               
               
                  päästepaatide ja valvepaatide vettelaskmine (kui on tõendeid, et neid ei ole ammu kasutatud, tuleb alused vette lasta).
               
            i)   Reostuse vältimine
      
      
                  —
               
               
                  õlifiltreerimisseadmete testimine.
               
            B.   Puistlastilaev/puist-vedellastilaev (kui veab puistlasti)
      
      Lisaks A jaos loetletud elementidele kaalutakse puistlastilaevade laiendatud kontrolli osana ka järgmisi elemente.
      a)   Dokumentatsioon
      
      Kontrollida, et pardal on järnevalt loetletud terviklikud dokumendid, mille on kinnitanud lipuriik või tunnustatud organisatsioon:
      
                  —
               
               
                  laiendatud kontrolli programm, sealhulgas:
                  
                              i)
                           
                           
                              laeva tehnilise ülevaatuse aktid,
                           
                        
                              ii)
                           
                           
                              paksuse mõõtmise aktid,
                           
                        
                              iii)
                           
                           
                              seisundi hindamise aktid,
                           
                        
            
                  —
               
               
                  kontrollida, kas veetav last on ohtlike kaupade veoeeskirjade kohaselt lubatud,
               
            
                  —
               
               
                  lastimisseadmete heakskiidu kontrollimine.
               
            b)   Ehituslik seisukord
      
      
                  —
               
               
                  vaheseinte ja koomingute seisukord,
               
            
                  —
               
               
                  ballastimahutid.
                  Kontrollida mahuti hooldusava/tekiava kaudu vähemalt üht lastisektsiooni ballastimahutit ning kui kontrollija leiab vaatluse ja laiendatud kontrolli programmi alusel selge põhjuse kontrollimiseks, siseneda mahutisse.
               
            C.   Gaasitanker, kemikaalitanker
      
      Lisaks A jaos loetletud elementidele kaalutakse gaasi- ja kemikaalitankerite laiendatud kontrolli osana ka järgmisi elemente.
      a)   Dokumentatsioon
      
      
                  —
               
               
                  kontrollida, kas veetav toode on esitatud asjaomasel vastavustunnistusel.
               
            b)   Lastitoimingud
      
      
                  —
               
               
                  lastitanki seire- ja ohutussüsteemid, mis on seotud temperatuuri, surve ja täitmata mahuosaga,
               
            
                  —
               
               
                  hapnikuanalüsaatorid ja plahvatusohtlikkuse mõõturid, sealhulgas nende kalibreerimine; kemikaalide (lõõtsa tüüpi) avastamisseadmete olemasolu koos vastava lasti vedamiseks sobiva arvu gaasidetekteerimistorudega,
               
            
                  —
               
               
                  tekiduši testimine.
               
            c)   Tuleohutus
      
      
                  —
               
               
                  veetava toote puhul nõutavate tekil olevate statsionaarsete kustutussüsteemide testimine.
               
            d)   Elu- ja töötingimused
      
      
                  —
               
               
                  hingamisteid ja silmi kaitsvad isikukaitsevahendid, kui nende olemasolu on asjaomasel vastavustunnistusel loetletud toodete puhul nõutav.
               
            D.   Üldotstarbeline kaubalaev, konteinerilaev, külmlastilaev, kalatöötlemislaev, raskelastilaev, avamere teeninduslaev, eriotstarbeline laev, liikurmerepuurtorn (modu), nafta puurimise, hoidmise ja väljalaadimise ujuvsüsteem (FPSO) ning muud laevatüübid
      
      Lisaks A jaos loetletud elementidele kaalutakse käesolevas jaos loetletud laevatüüpide laiendatud kontrolli osana ka järgmisi elemente.
      a)   Vee- ja ilmastikukindlus
      
      
                  —
               
               
                  luugikatete seisukord,
               
            
                  —
               
               
                  juurdepääs lastiruumidele/-tankidele.
               
            b)   Lastitoimingud
      
      
                  —
               
               
                  laadimisseadmed,
               
            
                  —
               
               
                  kinnitussüsteemid.
               
            E.   Naftatanker/puist-vedellastilaev (kui on olemas naftatankeri tunnistus)
      
      Lisaks A jaos loetletud elementidele kaalutakse naftatankerite laiendatud kontrolli osana ka järgmisi elemente.
      a)   Dokumentatsioon
      
      Kontrollida, et pardal on allpool loetletud terviklikud dokumendid, mille on kinnitanud lipuriik või tunnustatud organisatsioon:
      
                  —
               
               
                  laiendatud kontrolli programm, sealhulgas:
                  
                              i)
                           
                           
                              laeva tehnilise ülevaatuse aktid,
                           
                        
                              ii)
                           
                           
                              paksuse mõõtmise aktid,
                           
                        
                              iii)
                           
                           
                              seisundi hindamise aktid,
                           
                        
            
                  —
               
               
                  tekivahtkustutussüsteemi vahu sertifikaat.
               
            b)   Ehituslik seisukord
      
      
                  —
               
               
                  ballastimahutid.
                  Kontrollida mahuti hooldusava/tekiava kaudu vähemalt üht lastisektsiooni ballastimahutit ning kui kontrollija leiab vaatluse ja laiendatud kontrolli programmi alusel selge põhjuse kontrollimiseks, siseneda mahutisse.
               
            c)   Tuleohutus
      
      
                  —
               
               
                  statsionaarne tekivahtkustutussüsteem,
               
            
                  —
               
               
                  inertgaasi surve ja selle hapnikusisalduse kontroll.
               
            F.   Kiirreisilaev, reisilaev, ro-ro-reisiparvlaev
      
      Lisaks A jaos loetletud elementidele kaalutakse reisilaevade laiendatud kontrolli osana ka järgmisi elemente.
      Kui peetakse kohaseks, võib laeva kapteni või käitaja nõusolekul ro-ro-reisiparvlaeva ja kiirreisilaeva pardal jätkata nõukogu direktiivi 1999/35/EÜ (1) kohaste kontrolli osadega, kui laev sõidab liikmesriigi sadamasse või lahkub sealt, tõendamaks et parvlaev või kiirlaev vastab jätkuvalt ohutu käitamise kõikidele nõuetele. Sadamariigi kontrolliametnikud ei tohi takistada toiminguid laeval ega põhjustada olukordi, mis kapteni arvates võiksid olla reisijatele, laevaperele ja laevale ohtlikud.
      a)   Dokumentatsioon
      
      Dokumenteeritud tõendusmaterjal järgmise kohta:
      
                  —
               
               
                  rahvahulkade juhtimise alane väljaõpe,
               
            
                  —
               
               
                  ohutusalane tutvustav õpe,
               
            
                  —
               
               
                  reisijateruumides reisijate ohutusalase abistamisega ning eelkõige vanurite ja puuetega inimeste hädaolukorras abistamisega seotud personali ohutusväljaõpe,
               
            
                  —
               
               
                  kriisijuhtimise- ja inimkäitumisealane väljaõpe.
               
            b)   Vee- ja ilmastikukindlus
      
      
                  —
               
               
                  vööri- ja ahtriluukide testimine (vastavalt vajadusele),
               
            
                  —
               
               
                  vaheseintes asuvate veekindlate uste kaug- ja lähijuhtimise teel sulgemise testimine.
               
            c)   Avariisüsteemid
      
      
                  —
               
               
                  laevapere kursisolek laevavigastuste kontrolliplaaniga.
               
            d)   Lastitoimingud
      
      
                  —
               
               
                  kinnitussüsteemide testimine (vastavalt vajadusele).
               
            e)   Tuleohutus
      
      
                  —
               
               
                  tulesiibrite kaug- ja lähijuhtimise teel sulgemise testimine.
               
            f)   Häireseadmed
      
      
                  —
               
               
                  valjuhääldiside testimine,
               
            
                  —
               
               
                  tule avastamise ja häiresüsteemi testimine.
               
            g)   Päästevahendid
      
      
                  —
               
               
                  laeva mahajätmise õppus (sh valve- ja päästepaatide vette laskmine).
               
            G.   Ro-ro-kaubalaev
      
      Lisaks A jaos loetletud elementidele kaalutakse ro-ro-kaubalaevade laiendatud kontrolli osana ka järgmisi elemente.
      a)   Vee- ja ilmastikukindlus
      
      
                  —
               
               
                  vööri- ja ahtriluugid.
               
            b)   Lastitoimingud
      
      
                  —
               
               
                  kinnitussüsteemid.
               
            
         (1)  EÜT L 138, 1.6.1999, lk 1.